stanford-oval/wikipedia huggingface dataset:
Bosen altaan paleoliittiset kohteet
Löytöaineisto > Työkalut > Liuhuaishanin kohde

Vuonna 2008 Liuhuaishanin asuinpaikkaa tutkittiin tarkemmin, ja tuloksena oli kolme uutta arkeologista kohdetta ja 37 kiviesinettä. Kohteessa on asuttu avoimen taivaan alla. Paikalle on jäänyt työkaluja, työstöjätettä ja raaka-ainetta, jotka on valmistettu jokien mukulakivistä. Työstössä on irronnut säleitä, iskoksia ja lohkeamisia ja kivstä on jäänyt jäljelle ytimiä. Materiaali oli lähinnä kvartsiitti ja hieno hiekkakivi (engl. siltstone). Työstetyt kiviesineet olivat suuria, mikä vihjaa niiden suuresta iästä. Kohteissa asuttiin lähellä toisiaan, mutta ne olivat käytössä lyhyen aikaa.
Löytöaineisto > Työkalut > Damein kohde

Bosen altaan halki virtaavan Youjiangin joen varrella on Nanbanshanin seutu, jossa sijaitsee Damein arkeologinen kohde. Vuonna 2008 sieltä raportoitiin 176 kivityökalua, joista osa oli kaksipuolisesti työstettyjä ja suurikokoisia käsikirveitä. Esineet löytyivät Bosen altaan terassilta neljä, ja ne jakoivat samat ominaisuudet kuin muutkin Bosen altaasta löydetyt paleoliittiset kiviesineet. Käsikirveet, iskurit ja muut kiviesineet sijaitsivat samassa kerrostumassa, missä esiintyy helposti ja tarkasti ajoitettavia tektiittejä. Kaivauksilla voitiin osoittaa, että tektiitit olivat pudonneet taivaalta maahan ja hautautuneet sedimentteihin yhdessä siinä paikassa olevien kivityökalujen kanssa. Kun tektiittien syntyhetki voitiin ajoittaa 800 000 vuoden taakse, saatiin samalla kivityökalujen valmistumisiäksi nuorin mahdollinen ajoitus. Tektiittikerroksen päältä löydettiin myös kivityökaluja, joten niiden ikä on vieläkin nuorempi. Ihmiset olivat siten selvinneet elossa meteoriittiin taivaallisen räjähdyksen alla.
Löytöaineisto > Työkalut > Fengshudao

Fengshudaon arkeologisen kohteen kaivauksissa Bosen altaassa löydettiin käsikirveitä, joiden sijainti maakerroksissa yhdessä tektiittien kanssa vaikutti aidolta, koska maakerros selvästi sekoittumaton. ”Siksi voidaan” olla varmoja, että juuri nämä kivityökalut ovat 800 000 vuotta vanhoja. Työkalut on valmistettu kvartsista, kvartsiitista ja hiekkakivestä. Fengshudaon käsikirveet poikkeavat läntisen Acheulin kulttuurin käsikirveistä monin tavoin ja verrattuna itäiseen Aasian kaksipuolisiin käsikirveisiin, nämä ovat suurempia ja paksumpia. Fengshudaon käsikirveet saattavat osoittaa läntisen Acheulin kulttuurin tunkeutumisena itään tai ne ovat paikallisesti kehittynyt oma muotoilunsa.
Merkitys arkeologiassa

Bosen tasangon käsikirveillä on ollut suuri merkitys, kun ollaan kumottu 1950-luvulta asti tunnettua uskomusta, että Intian niemimaan poikki kulkevan niin sanotun ”Moviuksen linjan” (engl. Movius Line) pohjois- ja itäpuolella olisi ollut käytössä erilainen kiventyöstämisen teknologia. Se olisi eronnut suuresti lännempänä käytössä olleesta käsikirveiden teknologiasta. Nykyään tunnetaan käsikirveitä myös esimerkiksi Thaimaasta, Pohjois-Kiinasta ja Etelä-Koreasta.
Châteauroux

| Châteauroux |
| --- | --- |
 Châteauroux’n kaupungintalo
 vaakuna
 Châteauroux
 Koordinaatit: 46°48′37″N, 1°41′28″E 
Valtio:  Ranska
Hallintoalue:  Centre-Val de Loire
Departementti:  Indre
Arrondissementti:  Châteauroux
Hallinto:  
 – Pormestari:  Gil Avérous
Pinta-ala:  
 – Kokonaispinta-ala:  25,54 km²
Väkiluku (2013):  45 209
 – Väestötiheys:  1 770,1 as./km²
Aikavyöhyke:  UTC+1
 – Kesäaika:  UTC+2
Postinumero:  36000
 
 www.chateauroux-metropole.fr 
Infobox OKVirheellinen NIMI-arvo: 
Châteauroux on kaupunki Ranskan keskiosassa Centre-Val de Loiren hallintoalueella Indren departementissa. Se on departementin pääkaupunki. Châteauroux’ssa on arviolta 45 209 asukasta (vuonna 2013) ja kaupungin pinta-ala on 25,54 neliökilometriä.
Urheilu

Kakkosliigan jalkapallojoukkue La Berrichonne de Châteauroux
Tunnettuja asukkaita

Kuuluisia châteauroux'laisia (ransk. Castelroussines/Castelroussins)
Kenraali Henri-Gatien Bertrand (1773–1844), joka seurasi Napoleonia Elballe ja Saint Helenalle
Marcel Boussac (1889–1980), hevoskasvattaja
Gérard Depardieu (s. 1948), näyttelijä
Aiheesta muualla

Kuvia tai muita tiedostoja aiheesta Châteauroux Wikimedia Commonsissa
Kaupungin ja sen metropolialueen internetsivut (ranskaksi)
Charles Grodin

Charles Grodin
Charles Grodin (alk. Charles Grodinsky) (21. huhtikuuta 1935 Pittsburgh, Pennsylvania, Yhdysvallat – 18. toukokuuta 2021 Wilton, Connecticut) oli yhdysvaltalainen komedianäyttelijä ja Emmy-voittaja. Hänet tunnetaan mm. elokuvista Sydäntenmurskaaja (1972), Taivas saa odottaa (1978), Keskiyön pako (1988), Sydän ja sielut (1993) ja Dave (1993). Lisäksi hän esitti pääosaa koira-aiheisissa komedioissa Beethoven (1992) ja Beethovenin toinen (1993).
Yksityiselämä

Grodin oli kaksi kertaa naimisissa. Ensin Julia-nimisen naisen kanssa, ja vuodesta 1985 Elissa Durwoodin kanssa. Hänellä on yhteensä kolme lasta.
Grodin kuoli luuydinsyöpään 86-vuotiaana kotonaan Wiltonissa toukokuussa 2021.
Palkinnot

American Comedy Award (1994)
Best Actor (1988) Valladolid International Film Festival
Emmy (1978)
Ehdokkuudet

Saturn (1994)
CableACE-palkinto (1987)
Golden Globe (1973)
Aiheesta muualla

Charles Grodin Internet Movie Databasessa. (englanniksi)
Clavius (Kuun kraatteri)

Clavius-kraatteri Kuussa
Clavius on eräs Kuun suurimpia kraattereita ja kolmanneksi suurin Maahan näkyvä Kuun kraatteri. Kraatterin läpimitta on 230,77 km ja syvyys 3,5 km.
Se sijaitsee Kuussa hyvin etelässä. Clavius on osin uudempien, pienempien kraatterien rikkoma. Kraatteri näkyy sopivissa oloissa puolikuun pykälänä paljain silminkin.
Kraatteri on nimetty jesuiittapappi Christopher Claviuksen mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Coelia Concordia

Coelia Concordia oli viimeinen vestaali, Vestan neitsyt. Hän oli Vestalis Maxima, Vestan neitsyiden johtajatar. Vestan temppeli lakkautettiin vuonna 391 keisari Theodosiuksen määräyksestä. Coelia Concordia luopui virastaan vuonna 394 ja kääntyi kristityksi.
Coelho

Coelho on muun muassa seuraavien sukunimi:
Armindo Lopes Coelho (1931–2010), portugalilainen roomalaiskatolinen piispa
Carlos Gouvêa Coelho (1907–1964), brasilialainen roomalaiskatolinen arkkipiispa
Eliane Coelho (s. 1951), brasilialainen oopperalaulaja
Evelina Coelho (1945–2013), portugalilainen taidemaalari
Horácio Coelho Cristino (s. 1941), portugalilainen roomalaiskatolinen piispa
Humberto Coelho (s. 1950), portugalilainen jalkapalloilija ja jalkapallovalmentaja
Jaime Luiz Coelho (1916–2013), brasilialainen roomalaiskatolinen arkkipiispa
Moisés Ferreira Coelho (1877–1959), brasilialainen roomalaiskatolinen arkkipiispai
Moisés Sizenando Coelho (1877–1959), brasilialainen roomalaiskatolinen arkkipiispa
Nuno Coelho (s. 1986), portugalilainen jalkapalloilija, keskuspuolustaja
Paulo Coelho (s. 1947), brasilialainen kirjailija
Pedro Passos Coelho (s. 1964), portugalilainen liikemies ja poliitikko, Portugalin pääministeri 2011–2015
Tony Coelho (s. 1942), yhdysvaltalainen demokraattisen puolueen poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cotopaxi

Cotopaxi
| --- | --- |
Tyyppi:  kerrostulivuori
Sijainti:  Ecuador
Vuoristo:  Andit
Korkeus merenpinnasta:  5 911 m 
Prominenssi:  2 403 m
Suojelualue:  Cotopaxi National Park (en) (käännä suomeksi) 
Ikä:  Pleistoseeni 
Purkautunut viimeksi:  2015
Ensimmäinen nousu huipulle:  Wilhelm Reiss seurueineen vuonna 1872
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Cotopaxi on Ecuadorin toiseksi korkein tulivuori (korkein on Chimborazo) ja yksi maailman korkeimmista aktiivisista tulivuorista – Ojos del Salado ja Llullaillaco ovat vielä korkeampia. Cotopaxi sijaitsee Cotopaxin maakunnassa noin 50 kilometriä pääkaupungista Quitosta etelään. Cotopaxi on yli 3 000 metriä korkeampi kuin sitä ympäröivä maasto. Vuori on juureltaan noin 23 kilometriä leveä. Sen kraatterin suuaukko on 700 metriä pitkä ja 500  metriä leveä, ja kraatterin syvyys on 366 metriä.
Purkaukset

Vuoden 1738 jälkeen Cotopaxi on purkautunut yli 50 kertaa. Useat vuorta ympäröivät laaksot ovat syntyneet voimakkaiden mutavyöryjen seurauksena. Mutavyöryt muodostavat vakavan uhan paikallisille asukkaille. Latacungan kaupunki onkin tuhoutunut täydellisesti ainakin kahdesti historiansa aikana. Rajuimmat tunnetut purkaukset tapahtuivat vuosina 1744, 1768 ja 1877. Vuoden 1877 purkauksessa pyroklastiset pilvet laskeutuivat joka puolelta vuorta ja mutavyöryt matkasivat yli sadan kilometrin matkan Tyyneenmereen.
Vuori purkautui myös vuosina 1903–1904 (Vei-indeksi 3). Sen jälkeen ennen vuotta 2015 siinä havaittiin vähäistä aktiivisuutta kymmenen kertaan (VEI 1-2). Havainto vuodelta 1942 (VEI 3) on epävarma.
Viimeksi Cotopaxi purkautui 14. elokuuta 2015, jolloin siitä alkoi nousta savupilviä ja tuhkaa kahdeksan kilometrin korkeuteen. Purkauksen vuoksi Ecuadoriin julistettiin poikkeustila.
Aiheesta muualla

Kuvia tai muita tiedostoja aiheesta Cotopaxi Wikimedia Commonsissa
Cándido Carrera

Cándido Carrera (s. 1980, Salvatierra de Miño) on espanjalainen kartanlukija.
Ura

Carrera aloitti vuonna 2010 kartanlukijana José Antonio Suárezille WRC Academyssa. Hän osallistui kolmeen WRC3-sarjan kilpailuun Pepe Lópezin kanssa ja hän on osallistunut myös historic-ralleihin. Vuonna 2021 hän aloitti Dani Sordon kartanlukijana rallin MM-sarjassa.
Charles Aznavour

| Charles Aznavour |
| --- | --- |
 Charles Aznavour vuonna 2014.
Henkilötiedot
Syntynyt: 22. toukokuuta 1924
Kuollut: 1. lokakuuta 2018 (94 vuotta)
Ammatti:  laulaja, säveltäjä, näyttelijä
Muusikko
Aktiivisena:  1933–2018
Tyylilajit:  Chanson
Levy-yhtiöt:  EMI
Aiheesta muualla
aznavourfoundation.org
  [ Muokkaa Wikidatassa ] [ ohje ]  
Charles Aznavour [ʃaʁl aznavuʁ] (alk. Shahnour Vaghenag Aznavourian , O.C. 22. toukokuuta 1924 Pariisi, Ranska – 1. lokakuuta 2018 Mouriès, Ranska) oli ranskalainen, armenialaissukuinen laulaja, säveltäjä ja näyttelijä.
Ura

Aznavourin vanhemmat tutustuttivat pojan teatteriin jo lapsena. Poika otti taiteilijanimen Aznavour käyttöön jo yhdeksänvuotiaana. Aznavour esiintyi aluksi lapsinäyttelijänä ja nuoruudessaan ammattitanssijana. Hänen laulajanuransa lähti nousuun Édith Piafin havaittua hänen kykynsä. He tekivät myös yhteisen kiertueen Ranskassa ja Yhdysvalloissa. Aznavourin ääniala oli matala tenori, mutta siinä oli baritonityyppinen matalien äänien rekisteri, mikä osaltaan muodosti hänen ainutlaatuisen soundinsa. Äänen teki persoonalliseksi myös hänen äänihuultensa vahingoittuminen.
Aznavour näytteli 60 elokuvassa sekä kirjoitti musikaaleja ja yli tuhat laulua, joista 150 englanninkielistä. Hänen levyjään on myyty yli 100 miljoonaa kappaletta. Aznavour lauloi seitsemällä kielellä (ranskan, armenian, espanjan, saksan, italian, englannin, venäjän kielillä) ja esiintyi kuolemaansa asti kiertueilla ympäri maailmaa. Aznavourista käytetään usein nimitystä ”Ranskan Frank Sinatra”. Hänen kuuluisimpia laulujaan ovat ”La Bohème”, ”La Mamma” ja englanninkielinen ”She”.
Armenialaisuus

Aznavour auttoi Armeniaa siellä vuonna 1988 tapahtuneesta maanjäristyksestä lähtien. Aukio Jerevanin keskustassa on nimetty Aznavourin mukaan. Hän otti vuonna 2008 Armenian kansalaisuuden ja toimi maan suurlähettiläänä Sveitsissä.
Yksityiselämä

Aznavour meni naimisiin ruotsalaisen Ulla Thorsellin kanssa vuonna 1968 Las Vegasissa. Vuonna 1969 syntyi hänen tyttärensä Katia ja vuonna 1970 poikansa Misha.
Aznavour kuoli 94-vuotiaana 1. lokakuuta 2018.
Huomionosoitukset

Aznavourille myönnettiin Ranskan Kunnialegioonan kunniamerkki 1997. Hänet valittiin Songwriters Hall of Fameen vuonna 1996 ja palkittiin César-gaalassa kunniapalkinnolla vuonna 1997.
Elokuvia, joissa Aznavour esiintyi

La Guerre des gosses (1936)
Pakkopaita (La Tête contre les murs, 1958)
Intohimojen saari (L'Ile du bout du monde, 1958)
Viettelijät (Les Dragueurs, 1959)
Ampukaa pianistia (Tirez sur le pianiste, 1960)
Yli rajojen (Le Passage du Rhin, 1960)
Taksilla Tobrukiin (Un Taxi pour Tobrouk, 1960)
Paholainen ja 10 käskyä (Le Diable et les dix commandements, 1962)
Kunnon sotamies Thibon (Le Facteur s'en va-t-en guerre, 1966)
Tappaja-Dillinger elää (Le Temps des loups, 1969)
Hurjat seikkailijat (The Adventurers, 1970)
The Blockhouse (1973)
Kymmenen pientä neekeripoikaa (Ein Unbekannter rechnet ab, 1974)
Elämän pyörteet (Folies bourgeoises, 1976)
Peltirumpu (Die Blechtrommel, 1979)
Hattukauppiaan aaveet (Les Fantômes du chapelier, 1981)
Viva la vie (1984)
Ararat (2002)
Le Père Goriot (2004)
Emmenez-moi (Ennemis publics, 2005)
Aiheesta muualla

Wikimedia Commonsissa on kuvia tai muita tiedostoja aiheesta .
Charles Aznavourin virallinen verkkosivu (Arkistoitu – Internet Archive) (ranskaksi) (englanniksi)
Charles Aznavour Internet Movie Databasessa. (englanniksi)
Charles Aznavourin muistokirjoitus Helsingin Sanomissa
D. W. Moffett

D. W. Moffett
Donald Warren Moffett (s. 26. lokakuuta 1954) on yhdysvaltalainen näyttelijä. Hän on esiintynyt muiden muassa elokuvissa Koskematon kauneus (1996) ja Traffic (2000).
Moffettilla oli vakituinen rooli vuosina 2007–2008 pyörineessä televisiosarjassa Life Is Wild.
Aiheesta muualla

D. W. Moffett Internet Movie Databasessa. (englanniksi)
Cávado

Cávado Portugalin kartalla
Cávado on Portugalin Região Norten ala-alue. Sen pinta-ala on 1 243 km² ja väkiluku noin 410 169 (2011). Alueen suurin kaupunki on Braga.
Kunnat

Amares
Barcelos
Braga
Esposende
Terras de Bouro
Vila Verde
Cássio Ramos

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cássio Ramos
Syntymäaika: 6. kesäkuuta 1987
Syntymäpaikka: Veranópolis, Brasilia
Pelipaikka: Maalivahti
Pituus: 1, 95 M
Seura
Seura: Corinthians
Seurat
| Vuodet | Seura | O | (M) |
| 2006-2007 | Gremio | 3 | (0) |
| 2007-2011 | PSV Eindhoven | 3 | (0) |
| 2009 (laina) | Sparta Rotterdam | 14 | (0) |
| 2012- | Corinthians | 366 | (0) |
| Yhteensä | Yhteensä | 320 | (0) |
Maajoukkue
| 2017-2019 | Brasilian jalkapallomaajoukkue | 1 | 1 |
 Seurajoukkueuran tilastot kattavat vain kansalliset sarjat, päivitetty 21. lokakuuta 2023.  Maajoukkueuran tilastot päivitetty 21. lokakuuta 2023.
Cássio Ramos (s. 6. kesäkuuta 1987 Veranopólis) tunnetaan paremmin nimellä Cássio on brasilialainen jalkapalloilija pelipaikaltaan maalivahti. Cássio edustaa Brasilian Serie A:ssa pelaavaa Corinthiansia. Hän on edustanut Brasilian jalkapallomaajoukkuetta vuodesta 2017. Hän oli mukana Brasilian joukkueessa vuoden 2018 maailmanmestaruuskilpailussa sekä vuoden 2019 Copa Américassa.
Aiheesta muualla

Kuvia tai muita tiedostoja aiheesta Cássio Ramos Wikimedia Commonsissa
Brasilian joukkue – Jalkapallon MM-kilpailut 2018
1 Alisson |
2 Thiago Silva |
3 Miranda |
4 Geromel |
5 Casemiro |
6 Filipe Luís |
7 Douglas Costa |
8 Renato Augusto |
9 Gabriel Jesus |
10 Neymar |
11 Coutinho |
12 Marcelo |
13 Marquinhos |
14 Danilo |
15 Paulinho |
16 Cássio |
17 Fernandinho |
18 Fred |
19 Willian |
20 Firmino |
21 Taison |
22 Fagner |
23 Ederson |
Valmentaja Tite
Corin sykli

Corin sykli eli maitohappokierto eli glukoosi-laktaattikierto on aineenvaihdunnan kehämäisesti toistuva reaktiosarja, jossa vähän happea saavissa lihassoluissa verestä tullutta glukoosia (verensokeria) hajotetaan pyruvaatiksi. Pyruvaatti muunnetaan maitohappokäymisellä laktaatiksi. Laktaatti kulkee veressä maksaan muunnettavaksi taas glukoosiksi, joka kulkee verensokerina takaisin lihaksiin pilkottavaksi pyruvaatin kautta laktaatiksi. Kierto on nimetty löytäjiensä Carl Ferdinand Corin ja Gerty Corin mukaan.
Corin sykli.
Kun voimakkaasti työskentelevällä lihaksella ei ole käytössään riittävästi happea, tarvittavaa energiaa tuotetaan glykolyysissä glukoosista muodostuneista pyruvaateista anaerobisesti eli hapettomasti maitohappokäymisellä. Tässä laktaattidehydrogenaasi pelkistää syntyneen pyruvaatin laktaatiksi hapettaen samalla NADH:ta NAD+:ksi. Hapetus on välttämätöntä glykolyysissä muodostuneen NADH uudelleen muuntamiseksi NAD+:ksi, jota tarvitaan glykolyysin toimimiseen. Syntynyt laktaatti siirtyy verenkierron kautta maksaan glukoneogeneesiin.
Kierron glykolyysiosuus lihaksessa tuottaa 2 ATP:ta mutta kuluttaa maksan glukoneogeneesissä 6 ATP:ta, joten kierron kokonaiskulutus on yhteensä 4 ATP:ta. Siksi sykliä ei voida ylläpitää loputtomasti ilman sen ulkopuolelta tulevaa energiaa. Kierron merkitys onkin aineenvaihdunnan rasituksen jakaminen lihaksilta maksalle ja verta happamoittavan laktaatin poistaminen verestä maitohappoasidoosin riskin vähentämiseksi.
Corina Căprioriu

| Mitalit> Maa:   Romania.Naisten judo. Olympialaiset  | Mitalit> Maa:   Romania.Naisten judo. Olympialaiset  | Mitalit> Maa:   Romania.Naisten judo. Olympialaiset  | Maa:   Romania> Naisten judo. |
| --- | --- | --- | --- |
|  Hopeaa | Lontoo 2012 | 57 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Astana 2015 | 57 kg |  |
|  Pronssia | Pariisi 2011 | 57 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Wien 2010 | 57 kg |  |
|  Pronssia | Istanbul 2011 | 57 kg |  |
Corina Căprioriu (s. 18. heinäkuuta 1986 Lugoj) on romanialainen judon olympia- ja MM-mitalisti sekä Euroopan-mestari.
Căprioriu saavutti olympiahopeaa 57 kg:n sarjassa Lontoossa 2012 hävittyään loppuottelussa japanilaiselle Kaori Matsumotolle. Rio de Janeiron olympialaisissa 2016 hän oli samassa painoluokassa viides. MM-kilpailuissa hän sai hopeaa Astanassa 2015 hävittyään finaalissa Matsumotolle ja pronssia Pariisissa 2011 sekä oli viides Tokiossa 2010.
Căprioriu voitti Euroopan-mestaruuden 57 kg:n painoluokassa Wienissä 2010 kukistettuaan loppuottelussa itävaltalaisen Sabrina Filzmoserin. Hän sai samassa sarjassa EM-pronssia Istanbulissa 2011, oli viides Montpellier’ssa 2014 sekä seitsemäs Lissabonin EM-kilpailuissa 2008 ja Bakun Euroopan kisoissa 2015.
Hän sai 57 kg:n painoluokassa kadettien, eli alle 17-vuotiaiden, EM-pronssia  2002 sekä alle 20-vuotiaiden EM-hopeaa 2004.
Căprioriu on saavuttanut Masters-, Grand Slam- ja Grand Prix -kilpailuissa viisi turnausvoittoa, neljä kakkossijaa ja yksitoista kolmossijaa. Maailmancupeissa ja Continental Open -kilpailuissa hänellä on viisi voittoa, kolme kakkossijaa ja neljä kolmossijaa. Hän on voittanut aikuisten sarjassa kolme Romanian-mestaruutta.
Chris Smalling

| 0 | 1 | 2 |
| --- | --- | --- |

Henkilötiedot
Koko nimi: Christopher Lloyd Smalling
Syntymäaika: 22. marraskuuta 1989 (ikä 34)
Syntymäpaikka: Greenwich, Lontoo, Englanti
Pelipaikka: puolustaja
Pituus: 192 cm
Seura
Seura: Al-Fayha
Pelinumero: 5
Junioriseurat
:  Maidstone United
Seurat
| Vuodet | Seura | O (M) |
| 2007–2008 2008–2010 2010–2020 2019–2020 2020–2024 2024– |  Maidstone United  Fulham  Manchester United →  AS Roma  AS Roma  Al-Fayha | 11 (1) 13 (0) 206 (12) 30 (3) 83 (6) 3 (0) |
Maajoukkue
| 2009 2009–2011 2011–2017 | Englanti U20 Englanti U21 Englanti | 1 (0) 14 (1) 31 (1) |
 Seurajoukkueuran tilastot kattavat vain kansalliset sarjat, päivitetty 6. lokakuuta 2024.
Chris Smalling (s. 22. lokakuuta 1989 Greenwich, Lontoo) on englantilainen jalkapallopuolustaja, joka edustaa Saudi-Arabian Valioliigassa pelaavaa Al-Fayhaa.
Seurajoukkueura

Maidstone Unitedissa uransa aloittanut Smalling teki toukokuussa 2008 kaksivuotisen sopimuksen Middlesbroughin kanssa, mutta kärsi koti-ikävästä ja siirtyi kesäkuussa Valioliiga-seura Fulhamiin. Hän pelasi avauskaudellaan pääosan akatemiassa ja reserveissä. Hän debytoi Valioliigassa kauden 2008–2009 päätösottelussa Evertonin kentällä tulemalla vaihdosta sisään Aaron Hughesin tilalle. Hän oli ensimmäistä kertaa avauskokoonpanossa Fulhamin paidassa Eurooppa-liigan ottelussa TsSKA Sofiaa vastaan.[lähde? ]
Tammikuussa 2010 Manchester United ilmoitti kiinnostuneensa Smallingista ja hän teki seuran kanssa sopimuksen, mutta pelasi kauden 2009–2010 loppuun Fulhamissa. Siirto varmistui heinäkuussa. Hän debytoi Unitedin paidassa Valioliigassa kotiottelussa West Ham Unitedia vastaan korvaamalla Jonny Evansin. Hän nousi vuoden 2011 puolella Unitedin avauskokoonpanoon pelaamalla hyvin Nemanja Vidićin vierellä. Hän pelasi avauskaudellaan 16 valioliigaottelua mestaruuden voittaneessa Unitedin joukkueessa sekä yhdeksän Mestarien liigan ottelua, muun muassa välierien toisen osaottelun Schalkea vastaan. Tappiollisessa loppuottelussa hän ei pelannut.[lähde? ]
Smalling pelasi seuraavalla kaudella 19 valioliigaottelua. Hän kärsi loukkaantumisista, joista toukokuussa 2012 tapahtuneesta jalkapöydänmurtumasta toipuminen kesti puoli vuotta. Unitedin mestaruuteen päättyneellä kaudella 2012–2013 hän pelasi 15 valioliigaottelua. Kahdella seuraavalla kaudella hän pelasi kummallakin 25 valioliigaottelua. Kaudella 2015–2016 hän oli voittamassa FA Cupia ja pelasi valioliigassa 35 ottelua.[lähde? ]
Smalling pelasi kaudella 2016–2017 voitokkaissa Eurooppa-liigan ja Englannin liigacupin loppuotteluissa. Valioliigassa hän pelasi 18 ottelua. Kahdella seuraavalla kaudella hän pelasi 29 ja 24 valioliigaottelua.[lähde? ]
Smalling siirtyi kesällä 2019 kauden mittaisella lainasopimuksella AS Romaan. Lokakuussa 2020 Roma lunasti hänet omistukseensa. Hän pelasi kaudella 2019–2020 Serie A:ssa 30 ottelua ja teki niissä kolme maalia. Seuraavalla kaudella loukkaantumiset vaivasivat ja hän pelasi vain 16 liigaottelua. Kaudella 2021–2022 liigaotteluita kertyi 27 ja niissä maaleja kolme. Kaudella 2022–2023 hän pelasi 32 liigaottelua ja teki niissä kolme maalia. Kauden 2023–2024 alussa hän ehti pelata kolme Serie A -ottelua mutta jäi tämän jälkeen pitkälle sairasulomalle. Hän on pelannut AS Romassa 24 Eurooppa-liigan ottelua, muun muassa täydet minuutit kevään 2023 tappiollisessa loppuottelussa Sevillaa vastaan.[lähde? ]
Syyskuussa 2024 Smalling siirtyi Romasta saudiarabialaiseen Al-Fayhaan kaksivuotisella sopimuksella.
Maajoukkueura

Smalling edusti nuorempana Englannin alle 20- ja alle 21-vuotiaiden maajoukkueita. Hän pelasi Englannin kaikki kolme ottelua alle 21-vuotiaiden EM-kilpailuissa 2011. Ensimmäisen maaottelunsa Englannin maajoukkueessa hän pelasi EM-karsintaottelussa Bulgariaa vastaan syyskuussa 2011. Hän pelasi MM-kilpailuissa 2014 ottelun Costa Ricaa vastaan. EM-kilpailuissa 2016 hän pelasi Englannin kaikki neljä ottelua. Kaikkiaan hän on pelannut 31 maaottelua ja tehnyt niissä yhden maalin. Smalling lopetti maajoukkueuransa kesällä 2017.
Muuta

Smalling perheineen joutui Rooman-kodissaan aseellisen ryöstön uhriksi huhtikuussa 2021.
Saavutukset

Englannin Valioliigan mestaruus: 2011, 2013
FA Cup: 2016
Englannin liigacup: 2017
FA Community Shield: 2010, 2011, 2013
Mestarien liiga: kakkossija 2011
Eurooppa-liiga: 2017
Konferenssiliiga: 2022
Aiheesta muualla

Kuvia tai muita tiedostoja aiheesta Chris Smalling Wikimedia Commonsissa
Englannin joukkue – Jalkapallon MM-kilpailut 2014
1 Hart |
2 Johnson |
3 Baines |
4 Gerrard |
5 Cahill |
6 Jagielka |
7 Wilshere |
8 Lampard |
9 Sturridge |
10 Rooney |
11 Welbeck |
12 Smalling |
13 Foster |
14 Henderson |
15 Oxlade-Chamberlain |
16 Jones |
17 Milner |
18 Lambert |
19 Sterling |
20 Lallana |
21 Barkley |
22 Forster |
23 Shaw |
Valmentaja Hodgson
Englannin joukkue – Jalkapallon EM-kilpailut 2016
1 Hart |
2 Walker |
3 Rose |
4 Milner |
5 Cahill |
6 Smalling |
7 Sterling |
8 Lallana |
9 Kane |
10 Rooney |
11 Vardy |
12 Clyne |
13 Forster |
14 Henderson |
15 Sturridge |
16 Stones |
17 Dier |
18 Wilshere |
19 Barkley |
20 Alli |
21 Bertrand |
22 Rashford |
23 Heaton |
Valmentaja Hodgson
Country Grammar

| Country Grammar Nelly |
| --- | --- | --- |

Studioalbumin tiedot
 Äänitetty : 1999-2000
 Julkaistu: 27. kesäkuuta 2000
 Tuottaja(t): Jason "Jay E" Epperson, City Spud, Steve "Blast" Wills
 Tyylilaji: rap
 Kesto: 66.35
 Levy-yhtiö: Universal Motown, Fo'Reel
Nellyn muut julkaisut
|   | Country Grammar 2000 | Nellyville 2002 |
Country Grammar on rap-artisti Nellyn ensimmäinen studioalbumi. Albumi julkaistiin vuonna 2000. Albumi menestyi erittäin hyvin. Se nousi Billboard 200 -listan sijalle 3 ja myöhemmin ykköspaikalle.